
1.въведение в  науката за Управлението и отражението й в спорта           

1.1.КИБЕРНЕТИКА И СПОРТ

Знанията за управлението на системите и в частност на социалните системи по обхватност и универсалност на приложението се нареждат непосредствено след философските знания и теорията на системите. Науката за управлението се нарича КИБЕРНЕТИКА, или наука за управление на сложните системи. 

През 1948 г. американският учен Н. Винер полага основите на съвременната кибернетика. Заедно със сътрудниците си той открива универсалната роля на информацията и обратната връзка при постигането на различни цели. Трудът му се нарича "Кибернетика или управление на животното и машината". Оказва се, че т.нар. обратна връзка е основен принцип за съществуването на живите организми, в частност - човека, неговото общество, механизмите (техническите системи), създадени от него. 

Кибернетиката чрез своята същност и идеи има мирогледно значение. Класическото познание за света, че е съставен от материя и енергия, се допълва с ролята на информационни процеси. Нещо повече, организираните системи, присъщи на живата материя и обществото не биха могли да съществуват без информационен обмен между тях и другите системи.Този факт има методологично значение тъй като позволява да се обясняват и тълкуват частните управленски структури и функционирането им. Тук трябва да се търси и връзката между кибернетиката като обща теория на управлението и управлението в системата на спорта като частен случай от управлението на социалните системи. Прин​ципите на управлението стоят в основата на спортната тренировка както в сферата на елитния спорт, така и в областта на т.нар. спорт за всички.
Принципи на кибернетиката са:обратна връзка,оптимум хомеостазис,разнообразие,емержентност,моделиране черна кутия. Те отразяват нейната същност и особености като методология, доколкото са валидни за всички науки, в тази им част, която се отнася към управленските процеси.
Фундаментални понятия в кибернетиката са: система и информация
1.2. Същност и особености на понятието система и в частност на понятието управленска система

Всяка целенасочена дейност, каквато е и управлението, се състои от различни елементи, които функционират в определена последователност. За управлението тези елементи са решенията, средствата на въздействие, упражняваният контрол, организацията на изпълнителската работа, съгласуването. От тази гледна точка управлението представлява процес, който се осъществява в определени структури. Когато елементите са обединени от определена структура и могат да осъществяват целенасочена дейност, която се нарича функция, се говори за система. Между структура и функция на системата има тясна връзка и взаимодействие.
 За да съществува системата са необходими  обект, следствие на чието функциониране се появяват проблеми, и субект, който разкрива тези проблеми и предприема поредица от въздействия за решаването им, т.е. за постигане на цели. От друга страна, както субектът, така и обектът имат институционален облик, представляват специфични общности от отделни хора и техни обединения. Взаимодействайки си, субектът и обектът на практика създават условия за решаването на проблемите, т.е. действат като система. Част от действителността, съставена от елементи, които се намират в организиран порядък и чрез взаимодействието си осигуряват постигането на определена цел, се нарича система. Този организиран порядък на елементите в системата дава нейния облик, а от там и видовото и наименование. 
       1.3.Информация и информационно  осигуряване при управлението - основни понятия и информационни мрежи. 
Информацията наричат "суровина" на управлението и това не е случайно. Във всеки един момент от взаимодействието между субекта и обекта се обработва и обменя информация. Вземането на решения, създаването на организация за изпълнението им, е информационен процес. Проверката на получения резултат е невъзможен, ако не се получат необходимите сведения обратно от субекта (управляващия). Няма да бъде преувеличено, ако се каже, че управленският процес всъщност е информационен процес. Информацията е съвкупност от данни, сведения, които представляват интерес спрямо дадена обстановка, процес или явление.  Информацията трябва да има определени качества - достоверност, навременност, достатъчност, целенасоченост и да е в подреден вид (систематизиран вид). Систематизацията на информацията означава тя да се набавя не произволно, а по дадени показатели.
 Информационенния обмен, зависи от комуникационни-  те възможности. Ако оприличим сведенията, които са необходими за разрешаването на проблемите и които трябва да се ползват от субекта и обекта като "поток", който "тече" ту в едната, ту в другата посока (от субекта към обекта на управление и обратно),  би могло да се разграничат два такива потока.. В теорията на информацията тези сведения се наричат права  и обратна информация. Щом като "протича" права и обратна информация, би трябвало да се осигурят "канали" в двете посоки, за да се движат безпрепятствено информационните потоци са необходими и  контакти. Те могат да бъдат преки, косвени или от смесен вид. 

Съвкупността от информационни комуникации, установени при работните взаимодействия се наричат информационно – комуникационни мрежи. Първият тип мрежа се нарича „колело”. Подобна структура работи продуктивно само при рутинни условия. При усложняване на ситуациите тази структура се оказва несъстоятелна .

Когато ръководителят не е в центъра на комуникациите, а  е делегирал пълномощия на  сътрудници, мрежата се нарича "кръг". Информационният обмен при тези условия е по-гъвкав, отговорността се поема от повече хора, оперативността е очевидна.
Най-рационална е мрежата „Всеки с всеки”. Тя има линеарна структура е предполага висока квалификация на комуникаторите , които вземат решеня самостоятелно с поемане на пълна отговорност.
  
1.4 Ключови понятия в управлението, тяхната  логика, взаимна обвързаност и зависимост

За да се обхване най-същественото от понятийния апарат за управлението на фона на мащабното му многообразие е необходима систематизация на ключовите понятия по определени признаци (табл.1) Според нас десетте ключови понятия, означени с цифров код, би могло да се систематизират според степента на обвързаност помежду им и според значимостта на всяко от тях за реализацията на управленския процес.
Ключови понятия в управлението

                                                                       Таблица 1.

	Код
	Наименование
	Степен на
обвързаност
	Ранг според
значимостта

	1.
	Проблем
	
	

	2.
	Управленска цел
	
	

	3.
	Управление
	1,2
	

	4.
	управленска ситуация
	1,2,5,6,7,8
	I

	5.
	Субект на управление
	2,7
	

	6.
	Обект на управление
	2,7
	

	7.
	Управленска информация
	1,3,4,8,9,10
	I

	8.
	Управленска система
	1,2,3,5,6
	II

	9.
	Управленски цикъл
	5,6,2
	

	10.
	Организация свързана с реализацията на управлението
	2,3,5,6,7
	II


  1.4.1.Същност на понятията проблем, цел, управление, субект, обект, организация, ситуация

Проблемът, независимо от своята същност, представлява установено различие между настоящото и желаното състояние на нещата. Именно желаното състояние, това, към което се стремим, се нарича  цел. В спорта непрекъснато възникват проблеми, които изискват своевременно разрешаване. Например, състоянието на спортната база Несъответствието между моментната подготовка на спортистите и тази, която те трябва да постигнат. Постоянен проблем в спортната практика е финансирането. Може да се каже, че управлението се състои от действия, които се предприемат, за да бъде разрешен даден проблем, т.е. да се преодолее различието между онова, което е сега, и онова, което трябва да бъде. Това, върху което се въздейства, е прието да се нарича обект, а този, който осъществява въздействието, се нарича субект. При социалното управление и субект и обект на управление е човекът. Съчетаването на необходимите условия във времето и пространството за постигане на определена цел се нарича организация.
Възникването на управленската ситуация е свързано с обстойното изучаване на обекта, където възникват проблемите и се поставя целта от субекта. Последният, се стреми да постигне целта, а също непрекъснато следи за резултата от приложението на въздействията.
        1.4.2. Управленски цикъл - цикличност на  управленския процес

На управленския процес е присъща непрекъсната повторяемост на действията: решение - указание за изпълнение - изпълнение - контрол - корекция на първоначалното решение. Ако то не довежда до желания резултат - указание за изпълнение на новото решение - изпълнение - контрол и т.н., дотогава, докато се постигне резултат, който съответства на поставената цел. Образно казано - получава се "въртеливо" движение на информацията между субекта и обекта на управление,. Броят и бързината на "оборотите" зависи от сложността и мащаба на поставената цел. Колкото тя е по-трудно постижима, толкова "въртенето" на информацията се извършва повече пъти, докато се постигне желания резултат и обратно. Поради това е прието да се счита, че на него му е присъща цикличност. Цикълът се състои от отделни етапи или фази - решение, изпълнение, контрол, които периодично се повтарят до пстигане на  целта. Когато след съответните указания за изпълнение и се провери полученият резултат и той съвпада с поставената цел, цикълът се нарича двуфазов, затворен, пълен . Ако обаче непременно се налага промяна на решението, тъй като полученият резултат не отговаря на очакванията (целта), тогава цикълът е пак двуфазов, но отворен и непълен. В случай, че след извършения контрол се установи необходимост от промяна на първоначалното решение и това се осъществи, тогава цикълът е трифазов, пълен до постигането на целта.. Най-неблагоприятна е ситуацията, при която се взема решение, започне неговото изпълнение, но не се извършва своевременен контрол на резултата. При тези обстоятелства цикълът се нарича еднофазов, непълен, отворен.
   2. МЕНИДЖМЪНТ НА СПОРТА

2.1.ИНСТИТУЦИОНАЛЕН МЕНИДЖМЪНТ
НА СПОРТА

2.1.1 Социална ситуация и предпоставки за утвърждаването на спортния мениджмънт като съвременна управленска практика в спорта

  Радикалните промени в обществото и преди всичко ориентацията към пазарна икономика предизвикаха срив на социалните структури и утвърдения стил на управление в тях.

Макар и непроизводствена, но социална по своята същност системата на спорта не остана незасегната от описаните процеси. Може определено да се каже, че в следствие на настъпилата децентрализация на управлението в т.ч. прекратяване на централизираното финансиране системата на спорта у нас претърпя разруха, чиито последствия е все още трудно да бъдат обхванати. Оказа се, че производствените структури (професионалните спортни клубове), а също и административните (обществени спортни организации, федерации, сдружения и пр.) трябва да функционират и оцеляват според законите на пазарната икономика, т.е. да се самоуправляват и самоиздържат, Клубовете и звената на т.нар. “Масов спорт”, както и създадената през годините система за финансиране бяха сполетени от същата участ - те престанаха да съществуват. Следователно както икономическите, така и спортните структури се нуждаеха от една обновена стратегия на поведение, чиято основна цел е максимално адаптиране към социалната среда. От тази ситуация следва, че проблемът засяга рационалното създаване на специфичните спортни продукти и по-рационалното им усвояване от страна на потребителя. Именно за целите на  адаптирането към съвременния модерен, свят, се говори за своеобразен тип управление на спорта ,каквото е професионалният мениджмънт.
 2.1.2. Същност на спортния мениджмънт – класификация, Принципни положения

Най-общо казано, мениджмънтът е всичко онова, което се предприема от мениджърите, за да се реализира успешен бизнес (фиг. 1). Всъщност, представеното на фиг.1 е графичен модел на мениджмънта и съдържа само най-важното от неговата структура и функциониране, независимо от социалната сфера , в която се реализира т.е. независимо от вида на конкретния продукт.С други думи , това са универсалните , общите положения , чрез които се обясняват частните случаи в т. ч.  в областта на спорта и н еговия бизнес.

Фундаменталните понятия  са „бизнес”,”мениджмънт”, „мениджър”. Те са взаимно обвързани и зависими. Целта на всеки мениджмънт е постигането на печеливш бизнес с продукта , който създава производствената система и който трябва да бъде социално значим и необходим т.е. обществото да се нуждае от него. Печеливш е този бизнес чиято себестойност  / цената на производството/ е по ниска от цената на пазарната реализация. От друга страна всеки продукт навлязал в пазарните отношения на търсене и предлагане , респективно на покупко- продажба , се превръщав стока. Пазарната реализация зависи от ефективния маркетинг, чрез който се цели привличане на купувачи в условията на конкурентна борба. С други думи, маркетингът е неделима и съществена част от печелившия мениджмънт.

Мениджмънтът е сложна, мащабна и многопосочна дейност. Сложността се предопределя от необходимата перманентна координация на конкретни знания, условия и социални контакти в  лабилна и динамична бизнес среда.Разбира се такава дейност може да се осъществява от квалифицирани, професионални мениджъри.

Изложените методологични измерения на мениджмънта са валидни напълно и за мениджмънта на спорта.

Фи1. Основни понятия м мениджмнта и тяхната релация
Функционалната верига: бизнес-мениджмънт-мениджър в която и да е област, е свързана със сделки спрямо продукти превърнали се в стоки след като попаднат в условията на покупко-продажбата. Ако приемем в най-общ план, че мениджмънта е насочен преди всичко към реализацията на успешен бизнес или казано с други думи, към управлението на бизнеса, излиза, че широкото понятие е  понятието мениджмънт. Това е така, защото при посочените обстоятелства отпада презумпцията да се разглежда спортния маркетинг като самостоятелна област, доколкото е несъстоятелно да се осъществява, каквото и да е управление на бизнеса, без да се държи сметка за създаването на продукта, ценообразуването, неговата промоция и дистрибуция в пазара т.е. всичко онова, с което се занимава маркетингът, улеснявайки потребването на продукцията от страна на купувача.

Съществен е и въпроса дали има основание за диференциране на мениджмънта на такъв в областта на елитния спорт и в областта на т.нар. спортни услуги?  Отговорът на този въпрос е двупосочен. От една страна целите, а от там и характерът на продукцията се различават и това е очевидно. Следователно от гледна точка на създаването и реализацията на продукта  има различия. Същевременно, доколкото става дума за бизнес с определен вид продукт, независимо от това при какви условия и с каква цел е създаден, принципите на реализацията му са идентични - управление на печеливша сделка.

Проблемът за очертаване на обсега присъщ на мениджмънта в спорта е основен.  Спортният мениджмънт  се свързва с продукция, която се произвежда от типични спортни организации (спортни клубове, формирования за спортни услуги). Продукцията на други 
структури извън спортните, макар свързвана със спорта, не ни дава основание да считаме, че тази продукция е автентична спортна. По-скоро това са продукти чиито характер е съпътстващ. От тази гледна точка би могло да се направи извода, че при обособяване периметъра на спортния мениджмънт от съществено значение е да се реши проблема за класификацията на продуктите в спорта. Тогава отпада необходимостта да се причисляват всички продукти свързани със спорта към един клас, който се изразява чрез понятието “спортна индустрия”. /табл. 1/
Класификация на продуктите в спорта

Таблица 2
	Производствени 

структури
	Първични 
продукти
	Производни продукти
	Съпътстващи
продукти

	Професионален спортен клуб (ПСК)
	Елитни спортисти
(класни постижения)
	( Спортно зрелище (резултат)

( Телевизионни и рекламни права
	Търговски права в т.ч.: производство и търговия със спортни артикули, залагания, хазартни игри, спортни шоуспектакли.

	Формирование за спортни услуги (ФСУ)
	Спортни услуги:
(физическа дееспособност)
А. Професионални:
– профилактични;

– лечебни;

– рекреационни;

– методически;

– спортуване;

– развлекателни;

Б. Рутинни:

– помещения;

– обзавеждане;

– условия
	“Трето място”
	Обслужване на значими социални идеи, (здравословен начин на живот)


Производството и потреблението на спортни услуги е развита в световен мащаб индустрия. Част от консуматорските услуги, които предлага фитнесцентъра имат рутинен характер - помещения, обзавеждане, условия, организация на работата с клиентите, но другата част са професионални услуги - спортна методика, тестиране, диагностика. От друга страна, предлагането на спортни услуги във фитнесцентъра в качеството им на първичен продукт, поражда друг тип продукт, който  има признаците на производен. Това е т.нар. “трето място”- мястото , което се посещава извън семейството и работата и съдейства за социализацията на личността.
Разработката на класификация на спортния мениджмънт,  както всяка класификация се базира на относително самостойни признаци. Такива признаци са: целевата насоченост на спортната дейност, мащабността на елементите от структурата на мениджмънта. Посочените два признака са основополагащи, доколкото са свързани със същността на мениджмънта, неговия генезис. Създават се условия обаче, при класификацията на спортния мениджмънт да се обособят допълнителни признаци, които произтичат от първите два и са свързани с тях. Такива признаци са: местонахождението на мениджмънта, извършването на бизнес, спортната дейност според начина на упражняването й. На тази основа класификацията би могло да бъде съставена на две нива - основно и допълнително (вж. табл.1).

 Освен това на класификация подлежи и мениджмънтът на макро и на микро равнище ./ Макро за цялата структура - инвестиции, материална част, квалификация на персонала/, микро за производствената част – обем и качество на продукцията /.
2.1.3. Бизнесът в спорта и неговия мениджмънт
Вид бизнес в спорта и страни при осъществяването му  табл. 3
	Участващи страни
от областта на спорта
	Вид бизнес
	Участващи страни
извън областта на спорта

	Спортни клубове, спортисти
	Участие на спортисти в бизнес извън спорта

(
	Компании

	Спортни клубове

Спортни клубове
	Трансфер на състезатели

((
	–

	Спортни клубове, организатори на състезания
	Продажба на рекламни права
(
	Компании, телевизия, радио, печатни масмедии

	Спортни клубове, организатори на състезания
	Продажба на рекламни права и видеофилми

(
	Телевизия

	Спортни клубове, фирми за спортни услуги
	Продажба на входни билети и абонаментни карти, други услуги и стоки

(
	Компании, граждани

	Спортни клубове, фирми за спортни услуги, организатори на състезания
	Спонсорство

(
	Компании

	Поср. фирми за маркетинг и мениджмънт в спорта, спортни клубове, фирми за спортни услуги
	Консултации и мениджмънт при водене на преговори и сключване на сделки за трансфер, телевизионни права, спонсорство

(
(
	Компании, телевизия


Забележка: стрелките означават активната страна при осъществяването на бизнеса.

2.1.4.   МЕНИДЖМЪНТ НА ИНСТИТУЦИОНАЛНИЯ  ИМИДЖ
       Отдавна професионалните спортни клубове и спортните федерации са се превърнали в структури от предприемачески тип с корпоративна философия. Това се отнася най-вече за онези спортове, които имат висок социален статус. Континенталните, световни, олимпйски събития са се превърнали в крупни бизнес форуми, доколкото индустрията и медиите са се срастнали със спорта и са образували спортно-икономически и медийни комплексни. В този ред от констатации, фирменият имидж на една корпорация от индустриалния бизнес и имиджа на една структура от спортния бизнес, са базирани на едни и същи принципи.

        Фирменият имидж се формира, преди всичко, от фирмената култура, просперитета на фирмата, рекламната политика.
          Фирмена култура
      Както личният имидж е важен в персонален план, така и фирменият имидж е необходим в колективен план. Изграждането на фирмен образ в публичното пространство е продължителен и труден процес. Формирането на фирмения имидж преминава през изграждането и налагането на фирмена култура.

     Фирмената култура е сложно, комплексно понятие, включващо няколко компонента:

· фирмена философия /ценности/

· ръководни принципи, концепции

· визия мисия

· правила за работа и поведение

· митове, символика

· традиции, ритуали, церемонии

     Фирмената философия включва концепция / възглед/, изразена в синтезиран вид, чрез която се демонстрира принадлежност към нея. Философията може да бъде адресирана към различни страни от дейността на фирмата. 

       Визията и мисията са необходими за идентификацията на фирмата във времето / как ще изглежда тя след даден период от време/ и нейната социална роля.

    Правилата на поведение са два вида – такива, които произтичат пряко от технологията на дейността и от чието спазване зависи качеството на крайния продукт, и такива, които регулират междуличностните отношения.

            Традиции, символи, ритуали , церемонии, митове се формират и утвърждават във времето чрез продължителна и систематична работа.
2.2.ПЕРСОНАЛЕН МЕНИДЖМЪНТ В  СПОРТА
       2.2.1.    ПРОФЕСИОГРАМА НА МЕНИДЖЪРА, ИЗМЕРЕНИЯ НА 
                   ПРОФЕСИОНАЛИЗМА , ПРАВИЛА

Особеностите на професиограмата на спортния мениджър могат да бъдат и представени чрез т. нар. “правило на айсберга” . Във видимата част доминира предприемаческата дейност в цялото й многообразие и мениджъра се изявява като предприемач. Без съмнение предприемачеството в смисъл на инициаторство, активно начало, се предизвиква от възникването на едни или други проблеми (несъответствие между фактическо и желано състояние на нещата) и необходимост от тяхното решаване.

В невидимата част дейността на мениджъра може да се характеризира като работа с хора, а изявата му е като на лидер. Работа с хората означава подбор на екипа, мотивация на сътрудниците , делегиране на пълномощия
      Измеренията на професионализма са  : Максимално владеене на конкретната теория и практика, тотално влагане в работата, доверие в отношенията, ценност №1 – разчетът   на времето, представа за собствената компетентност, прецизност, коректност.

Правилата , които спазват мениджърите : Няма начин да няма начин, никога не казвай никога, за всеки място – всеки на мястото си, бъди доказана марка и др.
2.2.2. ПРИНЦИПИ В ДЕЙНОСТТА НА МЕНИДЖЪРИТЕ – КЛАСИФИКАЦИЯ
ФУНДАМЕНТАЛНИ ПРИНЦИПИ : НА ИЗГОДАТА, НА ЕФЕКТИВНОСТТА                                                                         

                                                           НА СТАБИЛНОСТТА.

ПРИНЦИПИ НА ОПЕРАТИВНАТА

ДЕЙНОСТ:                                        КРАЧКА НАПРЕД,РЕЗЕРВЕН ВАРИ 
                                                           АНТ,АКТИВНО НАЧАЛО, ПЪЛЕН ХОД

ПРИНЦИПИ НА МОБИЛНОСТТА

ВЪТРЕШНАТА УСТОЙЧИВОСТ,

И ЖИТЕЙСКАТА ФИЛОСОФИЯ : ШАЛТЕРЪТ, МОЗАЙКАТА, ДВУСТРАН

                                                          НОСТ, РАДОСТ ОТ ТРУДНОСТИТЕ,

                                                          ИЗПРАВЯНЕ СЛЕД „ПАДАНЕТО”

принципи на
       външната изява: физическа форма , артистичност
Коментар за принципа на изгодата: Целта оправдава сред-
                                                                 ствата, но да е съобра-

                                                                 зена със закона.

                                                                 Прагматзъм

                                                                 Отказ от сантимента.

               ( + )                                      ( –)

Взискателност към себе си   -  към другите.

Целеустременост                     - егоцентризъм

Грижа за вътрешния баланс – егоизъм

    2.2.3. Компонентна структура на  професионалната дей-
              НОСТ НА МЕНИДЖЪРИТЕ
Работа по трансформация на стратегическа цел поставена  е д н о м е р н о в оперативно изпълнение – м н о г о м е р н о /Персонално решаване на проблеми и задачи/.

                       К о м п о н е н т и    
                /                |                 \
Прилагане на                                                Прилагане на 

принципи,ме-                                                тактики.

тоди, функции.

            |                              |                                          |
Мотивация на                                                Мрежа от контак-
екипа                                                               ти с външната

            |                                                             среда.

                                          |                                            |

Лидерски стил                                                Ролеви функции

                             Ф и н а н с о в

                            м е н и д ж м ъ н т

2.2.4.МЕНИДЖЪРСКИ ТАКТИКИ
Т а к т и к и  з а  д е й с т в и е            Т а к т и к и  з а  в о д е -                       

                                                                  н е  н а  п р е г о в о р и 

На свършения факт                              На въдицата

На измамната слабост                          На мълчанието

На валяка                                                На мълвата.

Един по един.                                         На протакането
                                                                  На импликацията

                                Проблем – цел

Субект----------------------------------------------Обект /субект/

                                 Т а к т и к а              

                                 Технология

                                Ситуация - условия 
Р И С К О В Е – вреда вместо полза, нелоялност, негативи 

                            за имиджа. 
2.2.5.РИСКОВЕ НА  МЕНИДЖЪРСКАТА ПРОФЕСИЯ 

Стрес сврзан с кариерата - работа –денонощна, информа-

                                                  ционен дефицит ,напрежение,

                                                  тревожност.

                                                  Успехът зависи от поемането 

                                                  на риск и отговорност при угро-

                                                  зата от провал за постигане на
                                                  печеливш бизнес.

Р е з у л т а т – психическа лабилност, уморяемост, депре-

                           сия.

             2.2.6. ПЕРСОНАЛЕН ИМИДЖ – ДРЕС КОД.

       Култура на поведението – облекло, публична изява 
                                                        речник, жестикулаця, мо-

                                                        дулация и лаконичност на 

                                                        изказа, собствен стил.
        Обща култура                 - в сферата на етиката,

                                                    в областта на изкуствата,

                                                    в социалната ситуация.
       Култура на бита               - в дома , в офиса, в отдиха,

                                                     в междуличностните отно-

                                                     шения, хоби.
ЗАКЛЮЧЕНИЕ
     В материала са очертани универсалните, общите положения, чрез които се обясняват частните случаи в бизнеспрактиката на спорта. Такъв подход не третира изчерпателно конкретната фактология и съответните подробности, а фиксира вниманието на най- главното, най-същественото, без което е невъзможна ориентацията в сложната и многопосочна област на спортния мениджмънт.
                   У К А З А Н И Я

Модулът ОСМ, се счита за приключен след писмено представяне на практическа разработка /депозира се еднократно/ , на  практическите задачи . 

Оценка от автоматизиран тест. 
        Отговор на  въпроси от конспекта, при необходимост. Те се формулират видоизменено, Изисква се кратко обяснение за отговора им.
Крайната оценка е средно аритметична от оценките на практическата разработка ,  задачите, теста и въпросите.

                Практически задачи 

 Задача 1.

Печелившият мениджмънт зависи от  три фактора,

взаимно свързани и предполагащи се:

       Продукция  - печалба – хора
1.Определете кой от тези важни фактори има първосте- 

пенно значение и играе ролята на фундамент за целия бзнес? 
2.Какво възнамерявате да предприемете, за да осигурите качеството на този фактор? 
3. Посочете аргументи за избора си и някои от възможните критерии.

Отговорите да следват последователността на въпросите и да бъдат максимално кратки, без излишни обяснения.

    Задача 2.

Вие сте новоназначен мениджър и предстои да установите първи контакт с екипа в определени час и място.

1. Необходима ли е предварителна подготовка / ако –да – каква? избройте/

2. Какво поведение ще предпочетете, за да предотвратите евентуална резервираност и провокации?
3. При каква ситуация  ще считате , че контактът с екипа е успешен?

Отговорите да следват последователността на въпросите и да бъдат максимално кратки, без излишни пдробпости.

Забележка:

Предвижда се изпълнението на задачите да бъде обсъждано и оценявано , след индивидуална  и екипна работа по тях ,  /или, по изключение, изпращане на разработките на имейл: jskalaykov@abv.bg
КОНСПЕКТ С ИЗПИТНИ ВЪПРОСИ ПО  ОСМ
Кибернетика

1.Система – същност, функциониране.

2.Информация и информационни мрежи

3.Принципи на кибернетиката.

Управление
4. Управленска ситуация.

5. Управленска система.
6. Цикличност на управлението.
7.Управление и организация- обвързаност и приоритетност

    Мениджмънт
8.Същност на печелившия бизнес.

9.Сложност на мениджмънта.

10.Специфика на спортните продукти и техния бизнес.

11.Професиограма на мениджъра.

12.Компонентна структура на мениджърската дейност.

